  Виталий Пронин Элькун диспансерлэн поликлиникаяз ӧсъёс усьтэмын луозы 25-тӥ сентябре 9 часысен 13 часозь, адресэз: Ижевск город, Ленин урам,102 номеро юрт. Эмъясьёс доры сюрон понна азьло ик гожтӥськыса умойгес луоз. Та сярысь ивортоно, онкодиспансерлэн поликлиникаяз лыктыса яке 24-тӥ сентябре 17 часысен 19 часозь 8(3412)333143 номеро телефонъя жингыртыса. Онколог доры сюрыны луэ дунтэк, направленитэк. Специалист чаклалоз, кулэ-а лэсьтыны маммография яке УЗИ — кулэ ке, озьы ик дунтэк луоз. Сьӧре кутоно паспорт, СНИЛС но Медициная страхованиея полис. Арлы быдэ шаерысьтымы ог 500 нылкышноос шуге-леке вуо, гадязы лек пыктос кылдыса. Эмъясьёс верало: дыраз шараяку, сое капчиен вормыны луэ. Со понна: — арлы 1 пол возьматъяськоно нылкышно консультациосысь гинекологлы; — 40 арес тырмем бере 2 арлы 1 пол маммография лэсьтоно. Элина Кумачёва Теги: тазалык  